MAMIT-AH DAN THAR ZIRHONA NEI,"1331/2024-2025 Dated:Mamit the  26th of July, 2024 : Vawiin khan Mamit District Legal Services Authority leh Intellectual Property Rights Cell, Govt. Mamit College tangkawp chuan, Govt. Mamit College-ah dan thar pathum (new criminal laws) leh Intellectual Property Rights zir hona an nei. He dan thar pathum leh Intellectual property rights zir hona hi chawng hniha neih niin a chhawngkhatna-ah hian The Bharatiya Nyaya Sanhita, 2023, The Bharatiya Nagarik Suraksha Sanhita, 2023, The Bharatiya Sakshya Adhiniyam, 2023 dan thar pathum te hi Pu H. Lalduhsanga MJS, Chief Judicial Magistrate, Mamit District chuan zirtirin, dan hriat a tulna leh dan pawimawhna leh hriat chian tulzia te a tarlang a. Chhawng hnihna Intellectual Property Rights zirhona hunah hian Trademark Laws zir hona  Pi Esther Zorini Hauhnar, Judicial First Class Magistrate, Mamit chuan neiin, Plagiarism chungchangah Pu Rohmingthanga Ralte,  Asst. Professor & Nodal Officer IPR Cell, GMC zirtirna a nei bawk. Vawiin training hi Rohmingthanga Ralte, Asst. Professor & Nodal Officer, Intellectual Property Rights Cell, GMC leh  Dr. C. Lalremsiami, Asst. Professor & IPR Cell member, GMC te chuan an kaihruai a,  Dr. MS Dawngliana Hnamte, Principal, Govt. Mamit College chuan lawmthu sawina a nei bawk. Attachment Loading attachment...",Dated: 26 th Jul 24 3:28 PM,https://dipr.mizoram.gov.in/post/mamit-ah-dan-thar-zirhona-nei